Document ID: 32004R0081

Ir-Regolament tal-Kummissjoni (KE) Nru 81/2004
tas-16 ta’ Jannar 2004
li jiftaħ il-bejgħ pubbliku ta’ l-alkoħol ta’ l-inbid għall-użu bħala bio-etanol fil-Komunità
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat r-Regolament tal-Kunsill (KE) Nru 1493/1999 tas-17 Mejju 1999 dwar l-organizzazzjoni komuni tas-suq fl-inbid [1] u partikolarment l-Artikolu 33 tiegħu,
Billi:
(1) Ir-Regolament tal-Kummissjoni (KE) Nru 1623/2000 tal-25 Lulju 2000 jistabbilixxi r-regoli dettaljati għal-implementazzjoni tar-Regolament (KE) No 1493/1999 dwar l-organizzazzjoni komuni tas-suq fl-inbid f’dak li jirrigwardja l-mekkaniżmi tas-suq [2], jistabbilixxi, fost affarijiet oħrajn, ir-regoli dettaljati għad-disponiment ta’ ħażniet ta’ l-alkoħol akwistat mid-distillazzjoni permezz ta’ l-Artikoli 27, 28 u 30 tar-Regolament (KE) Nru 1493/1999(4), u mizmuma mill-aġenziji ta’ l-intervant.
(2) Il-bejgħ pubbliku ta’ l-alkoħol ta’ l-inbid għall-użu fis-settur tal-karburanti fil-Komunità għandu jkun organizzat bi qbil ma l-Artikoli 92 u 93 tar-Regolament (KE) Nru 1623/2000 bil-għan li jitnaqqsu l-ħażniet Komunitarji ta’ l-alkoħol ta’ l-inbid u sa ċertu limitu jassiguraw fornimeti lid-ditti li huma approvati bi qbil ma l-Artikolu 92 tar-Regolament (KE) Nru 1623/2000. L-alkoħol ta’ l-inbid ta’ l-oriġini tal-Komunità maħżun fi Stati Membri jikkonsisti minn kwantitajiet prodotti u-distillati permezz ta’ l-Artikoli 35, 36 u 39 tar-Regolament tal-Kunsill (KEE) Nru 822/87 tas-16 ta’ Marzu 1987 dwar l-organizzazzjoni komuni tas-suq fl-inbid [3], u permezz ta’ l-Artikoli 27, 28 u 30 tar-Regolament (KE) Nru 1493/1999.
(3) Sa mill-1 ta’ Jannar 1999. b’konformità mar-Regolament tal-Kunsill (KE) Nru 2799/98 tal-15 ta’ Diċembru 1998 li jistabbilixxi l-arranġamenti agrimonetarji għall-euro [4], il-prezz tal-bejgħ u l-garanziji għandhom ikunu espressi, u l-pagamenti għandhom isiru, f’euro.
(4) Meqjus li hemm riskji ta’ frodi bis-sostituzzjoni ta’ l-alkoħol, verifiki dwar id-destinazzjoni finali ta’ l-alkoħol għandhom ikunu infurzati u l-aġenziji ta’ l-intervent għandhom ikunu mħollija li jitolbu l-għajnuna ta’ l-aġenziji internazzjonali tal-kontroll u li jivverifikaw l-alkoħol il-mibjugħ permezz ta’ l-analiżi ta’ reżonanza manjetika nukleari.
(5) The miżuri li hemm provvediment dwarhom f’dan ir-Regolament huwa bi qbil mal-opinjoni tal-Kumitat ta’ Ġestjoni għal-Inbid,
ADOTTAT DAN IR-REGOLAMENT:
Artikolu 1
1. Erba lottijiet ta’ alkoħol (referenzi 26/2003 KE, 27/2003 KE, 28/2003 KE u 29/2003 KE) li huma magħmula minn 50000 ettolitri, 100000 ettolitri, 30000 ettolitri u 30000 ettolitri rispettivament fi 100 % vol huma b’hekk imqiegħda għall-bejgħ pubbliku għall-użu fir-settur tal-karburanti fi ħdan il-Komunità.
2. L-alkoħol ikkonċernat kien prodott mid-distillazzjoni permezz ta’ l-Artikolu 35, tar-Regolament (KEE) Nru 822/87 u l-Artikoli 27 u 30 tar-Regolament (KE) Nru 1493/1999 u huwa miżmum mill-aġenzi ta’ l-intervent, Franċiżi u Taljani.
3. Il-lokalità u r-referenzi tal-btieti li jiffurmaw il-lottijiet, il-kwantità ta’ l-alkoħol f’kull bettija, il-qawwa ta’ l-alkoħol u l-karatteristiċi ta’ l-alkoħol huma elenkati fl-Anness ta’ dan ir-Regolament.
4. Il-lottijiet għandhom ikunu mogħtija lil ditti b’konformità ma’ l-Artikolu 92 tar-Regolament (KE) Nru 1623/2000.
Artikolu 2
Il-komunikazzjonijiet kollha li jikkonċernaw dan il-bejgħ pubbliku għandhom jintbagħtu lid-dipartiment tal-Kummissjoni kif ġej:
Il-Kummissjoni tal-Kommunitajiet Ewropej
Direttorat-Ġenerali għall-Agrikoltura, Unità D.d
Rue de la Loi/Westraat 200
B-1049
Brussel
Fax (32-2) 295 92 52
E-mail: agri-d4@cec.eu.int
Artikolu 3
Il-bejgħ pubbliku għandu jseħħ bi qbil ma l-Artikoli 92, 93, 94, 95, 96, 98, 100 u 101 tar-Regolament (KE) Nru 1623/200 u l-Artikolu 2 tar-Regolament (KE) Nru 2799/98.
Artikolu 4
Il-prezz ta’ l-alkoħol għall-bejgħ pubbliku għandu jkun ta’ EUR 19 kull ettolitru ta’ alkoħol fi 100 % vol.
Artikolu 5
L-alkoħol għandu jitneħħa fi żmien ta’ mhux aktar minn tmien xhur minn wara d-data tan-notifika tad-deċiżjoni tal-Kummissjoni li tkun approvat il-bejgħ.
Artikolu 6
Il-garanzija tat-twettieq għandha tkun ta’ EUR 30 kull ettolitru ta’ alkoħol fi 100 % vol. Sakemm garanzija permanenti ma tkunx ġiet ipprovduta, qabel ma jitneħħa xi alkoħol u qabel id-data tal-ħruġ ta’ l-ordni tat-tneħħija l-aktar tard, id-ditti li jkunu akwistaw il-lottijiet għandhom jippreżentaw garanzija tat-twettieq ma l-aġenzija ta’ l-intervent ikkonċernata sabiex jassiguraw li l-alkoħol f’dak il-każ ikun użat bħala bio-etanol fis-settur tal-karburanti.
Artikolu 7
Kontra pagament ta’ EUR 10 kull ettolitru u fi żmien 30 jum mill-pubblikazzjoni ta’ l-avviż tal-bejgħ pubbliku, id-ditti approvati bi qbil ma l-Artikolu 92 tar-Regolament (KE) Nru 1623/2000 jistgħu jakwistaw kampjun ta’ l-alkoħol imqiegħed għall-bejgħ, minn għand l-aġenzija ta’ l-intervent ikkonċernata. Wara dik id-data, kampjuni jistgħi jkunu akkwistati bi qbil ma’ l-Artikolu 98(2) u (3) tar-Regolament (KE) Nru 1623/2000. Kapjuni maħruġa lid-ditti approvati għandu jammonta mhux aktar minn ħames litri kull bettija.
Artikolu 8
L-aġenziji ta’ l-intervent fl-Istati Membri li fihom l-alkoħol mqiegħed għall-bejgħ huwa maħżun għandhom iwettqu l-verifiki xierqa sabiex jivverifikaw in-natura ta’ l-alkoħol fil-waqt ta’ l-użu finali tiegħu. Għal dan il-għan, huma jistgħu:
(a) japplikaw l-Artikolu 102 tar-Regolament (KE) Nru 1623/2000, mutatis mutandis;
(b) iwettqu verifiki fuq il-kampjuni bl-użu ta’ l-analiżi tar-reżonanza manjetika nukleari sabiex jivverifikaw in-natura ta’ l-alkoħol fil-waqt ta’ l-użu finali tiegħu.
L-ispejjeż għandhom ikunu mħallsa mid-ditti li lilhom l-alkoħol huwa mibjugħ.
Artikolu 9
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-16 ta’ Jannar 2004.

Labels: 3
14